Imtella' Frar 1, 2021 - Aġġornata 1 Ta' Frar, 2021 9:45am Ritratti: Ray Caruana Mara ttieħdet l-isptar wara li fis-sigħat bikrin ta' dalgħodu kienet involuta f'inċident fil-limiti taż-Żejtun. Il-Pulizija qalet lil TVM li l-inċident seħħ għall-ħabta ta' 3.40am fi Vjal il-25 ta' Novembru. Il-mara ta' 24 miż-Żejtun kienet qed issuq karozza tal-għamla Mazda Demio meta tilfet il-kontroll u ħabtet f'siġra. Hija ttieħdet l-isptar Mater Dei b'ambulanza, iżda l-kundizzjoni tagħha għadha mhux magħrufa. Kawża tal-inċident inħolqot konġestjoni fl-inħawi hekk kif din it-triq kellha tingħalaq għat-traffiku.